باینجان
باینجان (بە ئینگلیزی: Eggplant)، ناوی زانستیەکەشی Solanum melongena، بەشێوەیەکی گشتی باینجان سەوزەیەکی ڕەنگ مۆرە و ڕەشە.

سودی باینجان 
جگە لە چەندین ڤیتامین و کانزا، گەلێک مادەی سوودبەخشی تری تێدایە کە لە کۆمەڵێک نەخۆشی دەمانپارێزن، بۆ نموونە مادەی ناسونین Nasunin پەردەی خانەکانی مێشک لە نەخۆشی دەپارێزێت و فرمانەکانی مێشک باشتر دەکات. ھەروەھا مادە فینۆلیکەکانی باینجان دژی شێرپەنجە و دژی میکرۆبیشن بە تایبەتی ڤایرۆسەکان کاردەکەن، سەرەڕای دابەزاندنی ئاستی کۆلیستیرۆلی خراپ LDL لە خوێندا. ھەندێک جار لەبەر زیاد بەکارھێنانی کانزای ئاسن بە شێوەی دەرمان (بە تایبەتی دەرزی) بۆ چارەسەرکردنی کەمخوێنی، رێژەی کانزای ئاسن لە لەشدا زیاد دەبێت بەتایبەتی لە پیاوەکان و ئافرەتان لە پاش تەمەنی وەستانی سووڕی خوێنی مانگانەیاندا، ئەمەش ئەگەر چارەسەر نەکرێت زیانی زۆر بە تەندروستی دەگەیەنێت، خواردنی باینجان لەش رزگار دەکات لەم زیادبوونەی رێژەی ئاسن. لە ھەندێک کەسدا، خواردنی باینجان بە ھەر شێوەیەک دەبێتە ئەگەری جۆرێک ھەستەوەری بە شێوەی خورشتی پێست ک بە گشتی سادەیە، بۆیە پێویستە کە ئەوانەی ھەستەوەرییان بە خواردنی باینجان ھەیە، خۆیان لە خواردنی باینجان بپارێزن، بەڵام خۆراکیان بە سەوزەکانی تر جۆراوجۆر بکەن.

ڕێژەی ھەبوون 
 کاربۆ ھایدرات ٣١٫٢٤
 شەکر ١٢٫٨٨
 پڕۆتینەکان ٥٫٥٣

سەرژمێری

سەرچاوەکان 

گژوگیاکانی مالدیڤ
ڕوەکەکان، وەسفکراوی ١٧٥٣